สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 6 ธ.ค.59
7 ธ.ค. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (6 ธ.ค.) โดยดาวโจนส์ปิดที่ระดับสูงสุดเป็นประวัติการณ์ หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งรวมถึงยอดสั่งซื้อภาคโรงงานที่พุ่งขึ้นสูงสุดในรอบกว่า 1 ปี นอกจากนี้ ตลาดยังได้รับแรงหนุนจากการฟื้นตัวของหุ้นกลุ่มธนาคาร อันเนื่องมาจากมุมมองที่ว่า นโยบายเศรษฐกิจของนายโดนัลด์ ทรัมป์ ว่าที่ประธานาธิบดีสหรัฐ จะเอื้ออำนวยต่อภาคธนาคาร
ดัชนีเฉลี่ยอุตสาหกรรมดาวโจนส์ปิดที่ 19,251.78 จุด เพิ่มขึ้น 35.54 จุด หรือ +0.18% ดัชนี NASDAQ ปิดที่ 5,333.00 จุด เพิ่มขึ้น 24.11 จุด หรือ +0.45% ดัชนี S&amp;P500 ปิดที่ 2,212.23 จุด เพิ่มขึ้น 7.52 จุด หรือ +0.34%
 
ตลาดหุ้นยุโรปปิดพุ่งขึ้น เมื่อคืนนี้ (6 ธ.ค.) โดยได้รับแรงหนุนจากการพุ่งขึ้นของหุ้นกลุ่มสาธารณูปโภค และหุ้นกลุ่มธนาคาร ซึ่งรวมถึงหุ้นธนาคารของอิตาลี หลังจากที่ก่อนหน้านี้หุ้นกลุ่มดังกล่าวได้ร่วงลงอย่างหนัก จากความวิตกกังวลเกี่ยวกับผลการลงประชามติว่าด้วยการแก้ไขรัฐธรรมนูญของอิตาลี
ดัชนี Stoxx Europe 600 พุ่งขึ้น 1% ปิดที่ 344.57 จุด
ดัชนี DAX ตลาดหุ้นเยอรมันปิดที่ 10,775.32 จุด เพิ่มขึ้น 90.49 จุด หรือ +0.85% ดัชนี CAC-40 ตลาดหุ้นฝรั่งเศสปิดที่ 4,631.94 จุด เพิ่มขึ้น 57.62 จุด หรือ +1.26% ดัชนี FTSE 100 ตลาดหุ้นลอนดอนปิดที่ 6,779.84 จุด เพิ่มขึ้น 33.01 จุด หรือ +0.49%
 
ตลาดหุ้นลอนดอนปิดบวก เมื่อคืนนี้ (6 ธ.ค.) เพราะได้รับปัจหนุนจากการปรับตัวเพิ่มขึ้นของหุ้นกลุ่มธนาคารและหุ้นบลูชิพ ตามการทิศทางการปรับตัวเพิ่มขึ้นของตลาดหุ้นส่วนใหญ่ของยุโรป
ดัชนี FTSE 100 ปิดปรับตัวขึ้น 33.01 จุด หรือ 0.49% แตะที่ 6,779.84 จุด
 
สัญญาทองคำตลาดนิวยอร์กปิดร่วงลง เมื่อคืนนี้ (6 ธ.ค.) เนื่องจากการแข็งค่าของสกุลเงินดอลลาร์ส่งผลให้นักลงทุนลดการถือครองทองคำ นอกจากนี้ ภาวะการซื้อขายยังได้รับแรงกดดันจากการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมสัปดาห์หน้า
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 6.4 ดอลลาร์ หรือ 0.54% ปิดที่ระดับ  1,170.10 ดอลลาร์/ออนซ์
สัญญาโลหะเงินส่งมอบเดือนมี.ค.ลดลง 8.9 เซนต์ หรือ 0.53% ปิดที่ 16.81 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 2.9 ดอลลาร์ หรือ 0.31% ปิดที่ 935.70 ดอลลาร์/ออนซ์
สัญญาพัลลาเดียมส่งมอบเดือนมี.ค.ดิ่งลง 11.65 ดอลลาร์ หรือ 1.6% ปิดที่ 734.40 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (6 ธ.ค.) ทำสถิติปรับตัวลงเป็นวันแรกในรอบ 5 วันทำการ หลังจากผลสำรวจบ่งชี้ว่า ปริมาณการผลิตของกลุ่มประเทศผู้ส่งออกน้ำมัน (โอเปก) พุ่งขึ้นสูงสุดเป็นประวัติการณ์ในเดือนพ.ย. แม้ว่ากลุ่มโอเปกได้บรรลุข้อตกลงการปรับลดการผลิตแล้วก็ตาม
สัญญาน้ำมันดิบ WTI ส่งมอบเดือนม.ค.ลดลง 86 เซนต์ หรือ 1.7% ปิดที่ 50.93 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.พ.ร่วงลง 1.01 ดอลลาร์ หรือ 1.8% ปิดที่ 53.93 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (6 ธ.ค.) หลังจากสหรัฐเปิดเผยข้อมูลเศรษฐกิจที่แข็งแกร่ง ซึ่งรวมถึงยอดสั่งซื้อภาคโรงงานที่พุ่งขึ้นสูงสุดในรอบกว่า 1 ปี
ดอลลาร์สหรัฐแข็งค่าขึ้นเมื่อเทียบกับเยนที่ระดับ 114.00 เยน จากระดับ 113.75 เยน และเพิ่มขึ้นเมื่อเทียบฟรังก์สวิส ที่ระดับ 1.0107 ฟรังก์ จากระดับ 1.0061 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3285 ดอลลาร์แคนาดา จากระดับ 1.3254 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0715 ดอลลาร์สหรัฐ จากระดับ 1.0775 ดอลลาร์สหรัฐ ในขณะที่เงินปอนด์ลดลงแตะระดับ 1.2680 ดอลลาร์สหรัฐ จากระดับ 1.2724 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7457 ดอลลาร์สหรัฐ จากระดับ 0.7481 ดอลลาร์สหรัฐ